નાની ! મેં જાણીબૂજીને જાણે કે ચક્રવ્યૂહમાં પ્રવેશ કર્યો છે. હવે એમાં ફસાઈ જવા સિવાય બચવાનો કોઈ રસ્તો નથી દેખાતો. હું એવા ડરથી લગ્ન કરવાનો ઈન્કાર નથી કરી રહી કે લગ્નની સાથે જવાબદારીઓ વધી જશે. પણ નાની ! મને બાળપણથી જ એ આદત પડી ગઈ છે કે જે કામ મને સોંપવામાં આવ્યું છે એને વ્યવસ્થિત રીતે નિષ્ઠાથી કરવું, એમાં કંઈ કસર ન રહેવી જોઈએ. વિદ્યાર્થીના રૂપે, દીકરીના રૂપે, કામ કરતી યુવતીના રૂપમાં પણ હું મારી પોતાની જવાબદારી એવી જ નિભાવતી આવી છું પરંતુ એ ચોક્કસ કહું છું કે પત્નીના રૂપમાં હું આવું કરી નહીં શકું, આવું કરી શકવાનો સમય જ નથી.